A4-0244/98

Πρόταση κανονισμού του Συμβουλίου που αφορά την προσχώρηση της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας, ενεργουσών ως ένα μέρος, στη συμφωνία με την οποία ιδρύθηκε, το 1993, Κέντρο Επιστήμης και Τεχνολογίας στην Ουκρανία, μεταξύ του Καναδά, της Σουηδίας, της Ουκρανίας και των Ηνωμένων Πολιτειών της Αμερικής (COM(97)0718 - C4-0146/98 - 98/0015(CNS))

Η πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Άρθρο 2, παράγραφος 2, δεύτερο εδάφιο

>Αρχικό κείμενο>

Το Συμβούλιο ενημερώνεται πλήρως, εγκαίρως πριν από τις συνεδριάσεις του διοικητικού συμβουλίου του Κέντρου, σχετικά με ζητήματα που θα συζητηθούν στις εν λόγω συνεδριάσεις και τις προθέσεις της Επιτροπής επ' αυτών.

>Κείμενο μετά την ψηφοφορία στο ΕΚ>

Το Συμβούλιο

και το Κοινοβούλιοενημερώνονται πλήρως, εγκαίρως πριν από τις συνεδριάσεις του διοικητικού συμβουλίου του Κέντρου, σχετικά με ζητήματα που θα συζητηθούν στις εν λόγω συνεδριάσεις και τις προθέσεις της Επιτροπής επ' αυτών.

(Τροπολογία 2)

Άρθρο 2, παράγραφος 3

>Αρχικό κείμενο>

3. Όσον αφορά ζητήματα που υπάγονται στο Άρθρο ΙΙΙ (vi), στα Άρθρα V και ΧΙΙΙ της συμφωνίας, η θέση της Κοινότητας καθορίζεται από το Συμβούλιο και εκφράζεται ως γενικός κανόνας από την Προεδρία, εκτός αν το Συμβούλιο αποφασίζει διαφορετικά. Όσον αφορά ζητήματα που υπάγονται στο Άρθρο IV Β (i) και (v) και στο Άρθρο IV, Δ, η θέση της Κοινότητας καθορίζεται από το Συμβούλιο και εκφράζεται ως γενικός κανόνας από την Επιτροπή.

>Κείμενο μετά την ψηφοφορία στο ΕΚ>

3. Όσον αφορά ζητήματα που υπάγονται στο Άρθρο ΙΙΙ (vi), στα Άρθρα V και ΧΙΙΙ της συμφωνίας, η θέση της Κοινότητας καθορίζεται από το Συμβούλιο

μετά από διαβούλευση με το Ευρωπαϊκό Κοινοβούλιο και εκφράζεται ως γενικός κανόνας από την Προεδρία, εκτός αν το Συμβούλιο αποφασίζει διαφορετικά. Όσον αφορά ζητήματα που υπάγονται στο Άρθρο IV Β (i) και (v) και στο Άρθρο IV, Δ, η θέση της Κοινότητας καθορίζεται από το Συμβούλιο και εκφράζεται ως γενικός κανόνας από την Επιτροπή.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά την προσχώρηση της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας, ενεργουσών ως ένα μέρος, στη συμφωνία με την οποία ιδρύθηκε, το 1993, Κέντρο Επιστήμης και Τεχνολογίας στην Ουκρανία, μεταξύ του Καναδά, της Σουηδίας, της Ουκρανίας και των Ηνωμένων Πολιτειών της Αμερικής (COM(97)0718 - C4-0146/98 - 98/0015(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής COM(97)0718 - 98/0015(CNS),

- έχοντας υπόψη το σχέδιο συμφωνίας σχετικά με την προσχώρηση της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας, ενεργουσών ως ένα μέρος, στη συμφωνία με την οποία ιδρύθηκε το 1993 Κέντρο Επιστήμης και Τεχνολογίας στην Ουκρανία μεταξύ του Καναδά, της Σουηδίας, της Ουκρανίας και των Ηνωμένων Πολιτειών της Αμερικής (COM(97)0718), όπως προτάθηκε από την Επιτροπή,

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 σε συνδυασμό με τη δεύτερη παράγραφο του άρθρου 228 και το πρώτο εδάφιο του ιδίου άρθρου της Συνθήκης ΕΚ (C4-0146/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας και τη γνωμοδότηση της Επιτροπής Προϋπολογισμών (A4-0244/98),

1. εγκρίνει τη σύναψη της συμφωνίας με την επιφύλαξη των τροπολογιών του Κοινοβουλίου[semigr ]

2. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή, καθώς και στις κυβερνήσεις και τα κοινοβούλια των κρατών μελών και του Καναδά, της Σουηδίας, της Ουκρανίας και των Ηνωμένων Πολιτειών της Αμερικής.